stanford-oval/wikipedia huggingface dataset:
ציר זמן של המהפכה התעשייתית השנייה
חשמל ואלקטרוניקה

ב-1879 הגיש תומאס אדיסון בקשה לפטנט לנורת הלהט הראשונה שיוצאת לשיווק בצורה מסחרית.
ב-1880 קמה חברת "Edison Illuminating Company" שמנוהלת בידי תומאס אדיסון במימון ג'יי. פי. מורגן ומספקת לראשונה בהיסטוריה חשמל לתושבי ניו יורק בעזרת תחנת הכוח הראשונה בארצות הברית "Pearl Street ",התחנה הראשונה בהיסטוריה שמספקת חשמל לציבור הרחב.
ב-1893 זכו ניקולה טסלה וג'ורג' וסטינגהאוס במכרז להאיר בעזרת חשמל שנע באמצעות זרם החליפין את היריד התערוכה העולמית של שיקגו ובכך קבעו את ניצחונם במלחמת הזרמים.
אירועים היסטוריים מקבילים

ב-1 במאי ב-1851 נפתחה בפעם הראשונה התערוכה הגדולה בלונדון שבבריטניה. תערוכה שרכזה חידושים טכנולוגיים ומדעיים מכל רחבי העולם.
ב-1861 הסתיימה מלחמת האזרחים האמריקאית בניצחון מדינות האיחוד.
מחזור ארבע פעימות: יניקה, דחיסה, עבודה, פליטה
מחזור הפעולה של מנוע דו פעימתי
רודולף דיזל
פורד מודל t
פרסומת למכונית מדגם "Cyclecar"
קרל פרידריך גאוס - פיזיקאי ואסטרונום גרמני, מגדולי המתמטיקאים של כל הזמנים
סמואל מורס ,מדען וממציא אמריקאי בולט במאה ה-19
הטלגרף של מורס
תנור המשמש לתהליך בסמר מוצג במוזיאון "Kelham Island "
קו רכבת של "Barrow Hematite Steel" מ-1896
גשר  "Eads Bridge" כיום
בניין הום אינשורנס הנמצא בשיקגו ונחשב לגורד השחקים הראשון בעולם
הפטנט שהגיש אדיסון ב-1879, אחרי שאושר ב-1880
תחנת הכוח "Pearl Street "
חשמל מוצג לקהל הרחב בתערוכה העולמית של שיקגו 1893
התערוכה הגדולה 1851
קרב "Chickamauga" אחד מהקרבות המכריעים במלחמת האזרחים האמריקאית
קובי לוי

| --- | --- |

 לידה:  10 ביולי 1959 (בן 65) בית הלוי, ישראל
 מדינה:  ישראל 
 עיסוק:  סופר, עיתונאי, חבר מועצת העיר נתניה, מנהל מוסדות חינוך לבנים ובנות, מנהל תנועת הרווחה והחינוך, בעל ארגון חסד, שדרן רדיו
 שפות היצירה:  עברית
 יצירות בולטות:  העיתונאי, קוטף סיפור, הסיפורים שלעולם לא יכולים להיות,
 
יעקב (קובי) לוי (נולד בד' בתמוז תשי"ט, 10 ביולי 1959) הוא עיתונאי, סופר ואיש חינוך ישראלי, חבר מועצת העיר נתניה לשעבר.
ביוגרפיה

נולד וגדל במשפחה חילונית במושב בית הלוי, בן למשה ואסתר. שירת בצה"ל בחטיבת הנח"ל. ושימש ככתב בעיתון "במחנה". בצעירותו עבד כעיתונאי בידיעות אחרונות ובמסגרת עבודתו נשלח לסקר סמינר של ארגון ערכים, כשלדבריו ההנחיה שקיבל הייתה לעשות מסמינר זה לעג וקלס. בשהותו בסמינר זה חזר בתשובה, ואת הכתבה ששלח לעיתון נמנע העיתון מלפרסם.
כשהוקם העיתון "יתד נאמן" מונה לוי לעיתונאי ועורך לילה, ולאחר מכן המשיך בתפקידו כעיתונאי בעיתון יום ליום.
לוי תושב נתניה, מנהל בית ספר חרדי וכיהן כחבר מועצת העיר נתניה. בבחירות שהתקיימו באוקטובר 2003 התמודד במשותף עם תנועת דגל התורה תחת השם "דגל הרווחה", ובבחירות שהתקיימו בנובמבר 2008 התמודד עצמאית למועצה וכן התמודד מול מרים פיירברג על ראשות העיר.
לוי פרסם סדרת ספרים פופולרית המכילה בעיקר סיפורי אמונה וחזרה בתשובה. חלק מסיפוריו פורסמו ביתד נאמן, בו כתב סיפור שבועי במדור בשם "קוטף סיפור".
בעבר כתב טור אישי באתר האינטרנט "כאן נעים".
בעבר שידר תוכנית לילית ברדיו קול ברמה בשם "חכמים בלילה".
הוא הגיש טור אישי שבועי בעיתון "כל ישראל" מבית קו עיתונות במשך כמה חודשים. הגיש תוכנית סיפור בשם "קוטפים סיפור" באתר הידברות. כיום כותב שני מדורים בעיתון יום ליום. בשנים האחרונות מרבה לתקוף את הטכנולוגיה האינטרנטית וחיבר שני ספרים המתארים את סכנות האינטרנט וכל מכשירי הטכנולוגיה הספר מעוטר באיורים של הצייר יוני גרשטיין. בנוסף הקים ארגון בשם "הצלת חיים", הכולל קו טלפון בו הוא מדבר בקביעות נגד פגעי הטכנולוגיה. הוא שולל אף את השימוש באינטרנט כשר בכל דרך אפשרית, גם דרך מכשירים חסומים שיש בהם רק אימייל או Waze. דרך ארגונו הוא מפיץ ספרים ועלונים נגד האינטרנט והטכנולוגיה.
ספריו

השאלה. התשובה. העיתונאי. - הראשון בסדרת "העיתונאי"
אפקט האבן והשלולית - העיתונאי 2
אבנים מן השמיים - העיתונאי 3
הכבשה השחורה - העיתונאי 4
סליחה בגשם - העיתונאי 5
כאן לא אניפולי - העיתונאי 6
השוויגער - העיתונאי 7
הכריש - העיתונאי 8
הקב"ה לא חייב לתת לך... - העיתונאי 9
קוטף סיפור - הראשון בסדרת "קוטף סיפור"
הסיפור הענק של פרדי גוטסמאייר - קוטף סיפור 2
החללית התרסקה-האוניה הפליגה - קוטף סיפור 3
מחלקה ראשונה ביחד עם עמיתו אברהם פיגנבוים.
הסיפורים שלעולם לא יכולים להיות
יזהר גולש אל העבר
לקדש שם שמים - ביוגרפיה על הרב אברהם רביץ.
איש חֶסֶד היה - ביוגרפיה על הרב שמואל יצחק שטרן.
נסיעתא דשמיא - סיפורים מיומנו של איש העסקים ברוך אליעז.
הבריחה מאיראן - קומיקס לילדים
רב המכר עצות לסופרים מתחילים של דן השפן - לילדים
מדהים! ועוד 24 סיפורים מן המיסטיקה השמיימית
השטייטל מה שקרה בעיירה (בהוצאת מלכות וקסברגר)
התפילין שהצילו רבבה קומיקס באיורו של יואל בר לב - הראשון בסדרת "קוביקס"
דג חי או דג net סיפורים על סכנות האינטרנט
הרפתקאות פייפר מגדנות ביער התירוצים
צביקי צחיקי שירים מבעד למשקפיו של צביקי צחיקי
ירוחם אוהב ציפורים ועוד 25 סיפורים
אביתר במנהרת הזמן
התהום על סכנות האינטרנט והסמארטפונים
ההישרדות על סכנות הטכנולוגיה
העוגן על יציבות ועוצמות בעולם הניסיונות
חלק מספריו זמינים לקריאה בתוכנה התורנית תורת אמת.
משפחתו

בנו עורך הדין משה לוי, כיהן כחבר מועצת העיר נתניה עד 2024.
בנו יונתן לוי, סוכן ביטוח של פספורטכארד ואושיית רשת בוואטסאפ.
הערות שוליים

↑  קובי לוי, השאלה. התשובה. העיתונאי
↑  אופירה חסיד, קובי לוי מצטרף - מתמודד על ראשות עיריית נתניה, באתר local נתניה
↑  רשימת הטורים האישיים של קובי לוי, באתר "כאן נעים"
↑  עיריית נתניה - ישיבת המועצה מס' 104
↑  כיכר בשיתוף פספורטכארד, סוכני ביטוח מובילים במגזר: פספור.., באתר כיכר השבת, ‏2022-07-24
| --- | --- |
בקרת זהויות :  NLI: 987007286002405171  PLWABN: 9810649204005606  ISNI: 0000 0003 7839 5180  LCCN: n2008044378  VIAF: 256451833   WorldCat (עם VIAF): 256451833
EDTA

| --- | --- |
 
 שם סיסטמטי:  2,2′,2′′,2′′′-(Ethane-1,2-diyldinitrilo)tetraacetic acid[1]
 כתיב כימי:  C10H16N2O8
 מסה מולרית:  292.244 גרם/מול
 מראה:  אבקה לבנה
 מספר CAS:  60-00-4
 צפיפות:  0.86 גרם/סמ"ק
 
EDTA (ראשי תיבות ל EthyleneDiamineTetraacetic Acid)  ובעברית אתילן-דו-אמין-4-חומצה אצטית היא תרכובת אורגנית שנוסחתה C10H16N2O8 המולקולה מכילה 2 קבוצות אמין וארבע קבוצות חומצה קרבוקסילית. EDTA משמש כליגנד לכלציה של יונים כדוגמת ברזל  Fe^{2+}  ו  Fe^{3+} או סידן כך שמתקבל קומפלקס מסיס במים בpH נייטרלי בו יוני המתכת יוצרים תחמוצות ושוקעים.  EDTA זמין במספר מלחים כדוגמת מלח דו נתרני   disodium EDTA שנוסחתו Na2C10H14N2O8 או 4 נתרני  Tetrasodium EDTA שנוסחתו Na4C10H12N2O8. או המלח הכפול סידן דו-נתרני CaNa2C10H12N2O8 המשמש כתוסף מזון. EDTA נקשר ליוני המתכת דרך זוגות האלקטרונים הלא קושרים על ארבעה אטומי חמצן ועל 2 אטומי החנקן כך שהוא מתפקד בליגנט שש-שיני (הקסה דנטט).
קומפלקס יון מתכת עם EDTA
הכנה

מייצרים EDTA בתגובה בין אתילן דיאמין (1,2 דיאמינו אתאן)  H_{2}N-CH_{2}-CH_{2}-NH_{2} עם מתאנאל ונתרן ציאנידי לקבלת המלח ה4 נתרני
H_{2}N-CH_{2}-CH_{2}-NH_{2}+4CH_{2}O+4NaCN+4H_{2}O\rightarrow
(NaO_{2}C-CH_{2})_{2}-N-CH_{2}-CH_{2}-N-(CH_{2}-CO_{2}Na)_{2}+4NH_{3}
בשלב שני המלח עובר תגובת סתירה עם חומצת מימן כלורי לתת EDTA
שימושים > בתעשיית הטקטיל והנייר

בשל יכולתו של EDTA לקשור יוני מתכת ובכך למנוע פעילות קטליטית שלהם משתמשים בו בתעשיית הטקסטיל למנוע פגיעה בצבע שמקורה בהמצאות יוני מתכת. בתעשיית הנייר משתמשים בחומר כדי לקשור יוני מתכת שעשויים לזרז תגובת דיספרופורציונציה של מי חמצן המשמשים להלבנה.
שימושים > במזון

EDTA בצורת מלח סידן דו נתרני CaNa2C10H12N2O8 משמש כאנטיאוקסידנט וכחומר שימור בשל יכולתו למנוע חמצון קטליטי הגורם אבדן צבע וארומה באמצעות יוני מתכת. כתוסף מזון מסומן במספר    E385. משתמשים בחומר בקופסאות שימורים, משקאות מוגזים בפחיות, מיונז ורטבים.
שימושים > ריכוך מים

משתמשים בEDTA להורדת קשיות המים במכונות כביסה ודוודים. קשירת יוני סידן ומגנזיום מפחיתה את שקיעת סידן פחמתי ומגנזיום פחמתי ומורידה את ההפרעה של יונים אלו לפעולת הסבון. מסיבה זו מוסיפים את החומר לחומרי ניקוי.
שימושים > רפואה

מלח הסידן הדו נתרני משמש לקשירת יוני מתכת בגוף (Chelation therapy) לשם טיפול בהרעלת עופרת או כספית וכן לסילוק עודף ברזל למשל כסיבוך של ערויי דם חוזרים.  החומר מוכנס בערוי לוריד או בזריקה לשריר.
הערות שוליים

↑  עמנואל מנזורולה, 18, עקרונות הכימיה, כרך ב, באר שבע: קווים, 1998, עמ' 1255
↑  What is Calcium Disodium EDTA (E385) in Food: Uses, Safety, Side Effects, Food Additives
אמנות הבישול (ספר)

| --- | --- |

 מידע כללי
 שפת המקור:  לטינית 
 סוגה:  ספרות בישול 
 הוצאה
 תאריך הוצאה:  סוף המאה ה-13 - תחילת המאה ה-14
 
אמנות הבישול או ספר הבישול (בלטינית: Liber de Coquina) הוא אחד מספרי הבישול העתיקים ביותר מימי הביניים. שני קודסים המכילים את היצירה ששרדו מתחילת המאה ה-14. שניהם נשמרים בספרייה הלאומית של צרפת.
תיאור

הטקסט מורכב משני חלקים עצמאיים, המצוטט בעיקר בתור "מסה" או "מסכת" (Tractatus) (חלק 1) ו"אמנות הבישול" (Liber de Coquina) (חלק 2). הכותרות לקוחות מהערות שוליים של העורך מימי הביניים. בעוד שזהות שני המחברים אינה ידועה, מאמינים כי ה"מסה" נכתב במקור על ידי סופר צרפתי ו"אמנות הבישול" על ידי סופר איטלקי מאזור נאפולי.
תוכן > מסה - Tractatus (חלק 1)

הרכבי יין
עופות ובשר
דג
מנות לעשירים
קטניות, ביצים, כרישה ורוטב
תוכן > אמנות הבישול - Liber de Coquina (חלק 2)

ירקות
עוֹפוֹת
מאפה
דג
קומפוזיציות של מרכיבים רבים
טקסט > כתבי יד

כתב יד לטיני 7131, פול. 94r-99v, Bibliothèque National, פריז (בערך 1304–1314)
כתב יד לטיני 9328, פול. 129r-139v, Bibliothèque Nationale, פריז (המאה ה-14)
טקסט > מהדורת טקסט

מריאן מולון: "Deux traités inédits d'art culinaire médiéval", בול. פילול. et hist. année 1968, vol 1, p. 369-435
טקסט > גרסאות דיגיטליות

שני החלקים זמינים באתר של תומאס גלונינג:
Tractatus de modo preparandi et condiendi omnia cibaria (מסכת על שיטת ההכנה והתיבול של כל סוגי המזון)
https://www.uni-giessen.de/de/fbz/fb05/germanistik/absprache/sprachverwendung/gloning/tx/mul1-tra.htm
https://www.uni-giessen.de/de/fbz/fb05/germanistik/absprache/sprachverwendung/gloning/tx/mul2-lib.htm
טקסט > תרגומים

מהדורה לטינית-גרמנית מלאה:
Robert Maier (2005). Liber de Coquina: Das Buch der guten Küche. Friedrich. ISBN 978-3-937446-08-0.
תרגום לאיטלקית של ה"מסה" - "טרקטטוס":
אנריקו קרנוואל שיאנקה (עורך): "Tractatus de modo preparandi et condiendi omnia cibaria", Appunti di Gastronomia n. 26, Condeco srl Editore, מילאנו 1998
ראו גם

מטבח ימי הביניים
לה ויאנדיה - אוסף מתכונים הנחשב בדרך כלל לגיום טירל, 1300 בערך
שיטת הבישול (The Forme of Cury) - אוסף מלכותי של מתכונים אנגליים מימי הביניים מהמאה ה-14, בהשפעת הליבר דה קוקינה
אפיקיוס - אוסף מתכוני בישול רומאיים
הערות שוליים

↑  Alberto Capatti; Massimo Montanari (13 באוגוסט 2013). Italian Cuisine: A Cultural History. Columbia University Press. pp. 189–. ISBN 978-0-231-50904-6. {{cite book}}:  (עזרה)
↑  Terence Scully (2000). The Neapolitan Recipe Collection: (New York, Pierpont Morgan Library, MS Bühler, 19) : a Critical Edition and English Translation. University of Michigan Press. pp. 38–. ISBN 0-472-10972-3.
↑  Andreas Speer; Lydia Wegener (1 בינואר 2006). Wissen über Grenzen: Arabisches Wissen und lateinisches Mittelalter (בגרמנית). Walter de Gruyter. pp. 365–. ISBN 978-3-11-019431-9. {{cite book}}:  (עזרה)
| --- | --- |
בקרת זהויות :  GND: 4874342-2  VIAF: 196917540   WorldCat (עם VIAF): 196917540
התקופה האדוארדית

התקופה האדוארדית בבריטניה היא כינוי לתקופה החופפת בחלקה את תקופת שלטונו של אדוארד השביעי בין השנים 1901 ל-1910. יש המרחיבים את הגדרת התקופה אף עד תחילת מלחמת העולם הראשונה בשנת 1914.
התקופה האדוארדית היא התקופה האחרונה בהיסטוריה הבריטית הקרויה על שם המונרכים השולטים. תקופת שלטונם של ג'ורג' החמישי ושל ג'ורג' השישי אינה קרויה התקופה הג'ורג'יאנית, שם זה שמור לתקופתם של המלכים באותו שם במאה ה-18. גם התקופה האליזבתנית מתייחסת למלוכתה של המלכה אליזבת הראשונה, במאה ה-16, ולא לתקופתה של אליזבת השנייה, במאות ה-20 וה-21.
מעמד וחברה

סמואל היינס תיאר את התקופה בתור "עידן נינוח בו נשים חבשו כובעי תמונה ולא הצביעו, בו העשירים לא התביישו לחיות באופן מנקר עיניים, והשמש אכן לא שקעה לעולם מעל הדגל הבריטי".
במהלך העידן האדוארדי התפתחה מערכת המעמדות הבריטית והגיעה לשיאה, אף על פי שבאופן פרדוקסלי עלה בתקופה זו העניין בסוציאליזם, תוך מתן יחס מקל לעניים ועליית המודעות למעמד האישה. הליברלים שבו לשלטון בשנת 1906, וקידמו רפורמות בנושאי רווחה. סוגיית זכות ההצבעה לנשים, ביחד עם הצמיחה העסקית כתוצאה מהתיעוש המהיר, הובילו לסביבה סובלנית יותר. המגזרים החלשים - משרתים, פועלים ונשים - התחזקו פוליטית.
אומנות ואופנה

המעמד הגבוה פיתח עניין בספורט בשעות הפנאי, ובעקבות זאת חלה התפתחות מהירה בתחום האופנה. נשים העדיפו לעבור לסגנון לבוש גמיש ונוח. המחוך השתנה, ולבישתו היום יומית ננטשה בהדרגתיות.
לתקופה האדוארדית קדמה התקופה הוויקטוריאנית, שתמה בפטירה של המלכה ויקטוריה. כאשר נפטרה, בנה ויורשה כבר היה ממוביליו של סגנון אמנות ואופנה שהגיע מיבשת אירופה.
התקופה האדוארדית הקבילה בחלקה לתקופת "העידן היפה" בצרפת – ה-Belle Epoque. למרות שארכה זמן מועט, התקופה מאופיינת בסגנון אדריכלי, סגנון אופנתי וסגנון חיים ייחודיים. סגנון האר נובו היה בעל השפעה חזקה במיוחד.
אומנות ואופנה > תיאטרון

התיאטרון במהלך התקופה האדוארדית מאופיין בצמיחת הדרמה החדשה, ובמחזות של ברנרד שו והארלי גרנוויל ברקר. הובאו מאירופה מחזות, למשל מאת הנריק איבסן וגרארד הפטמן.
השיטה של השחקן/מנהל, אשר הובלה על ידי סר הנרי אירבינג, סר ג'ורג' אלכסנדר וסר הרברט בירבוהם טרי, החלה לדעוך. במקומן התרבו הופעות מוזיקליות.
אומנות ואופנה > ספרות

הייתה זו תקופה בה פורסם מספר עצום של רומנים וסיפורים קצרים, והחלה הפרדה בין ספרות אינטלקטואלית וסיפורת פופולרית. כמה מהשמות הידועים בתחום הספרות קשורים לתקופה, ה. ג'. ולס, ג'ון גולסוורתי, ארנולד בנט, ג'וזף קונראד, א.מ. פורסטר, פ. ג. וודהאוס. בין העבודות המפורסמות ביותר הייתה "הטרגדיה השייקספירית" של א. ס. בראדלי ב-1904.
אירועים בולטים בתקופה

1902: סיום מלחמת הבורים השנייה בדרום אפריקה
1903: הטיסה הראשונה של האחים רייט
1908: המשחקים האולימפיים 1908 בלונדון
1909: לואי בלריו חוצה את תעלת למאנש בטיסה
1910: הקמת איחוד דרום אפריקה
1912: שקיעת הטיטאניק
1914: תחילת מלחמת העולם הראשונה
1915: קרב גליפולי
1916: הקרב על הסום
1916: מרד חג הפסחא
1917: ארצות הברית נכנסת למלחמת העולם הראשונה
1918: סיום מלחמת העולם הראשונה
הערות שוליים

↑  "Manor House. Edwardian Life | PBS". www.pbs.org.
↑  Roy Hattersley, The Edwardians (2004).
| --- | --- |
בקרת זהויות :  NLI: 987007538538605171  LCCN: sh85056826 
אדוארד השביעי
אישה מחלקת עיתונים הקוראים למתן זכות הצבעה לנשים
מחוך בסגנון ויקטוריאני (משמאל) ובסגנון אדוארדיאני. מודעה מ-1900
מוזיקת אמריקנה

| --- | --- |

 מקורות סגנוניים:  מוזיקת פולק אמריקאית, בלוז, מוזיקת קאנטרי, קאנטרי פולק,  מוזיקת בלוגראס, מוזיקה אפלאצ'ית, מוזיקת גוספל
 מקורות תרבותיים:  אמצע המאה ה-19 – תחילת המאה ה-20, דרום ארצות הברית
 נגזרות:  מוזיקת אולד-טיים, רוק שורשי, פולק רוק, פולק-פופ, רית'ם אנד בלוז, רוק אנד רול, קאנטרי אלטרנטיבי, מוזיקת קאנטרי גותית
 סצינות אזוריות
 ארצות הברית
 
מוזיקת אמריקנה (Americana music) או מוזיקת שורשית אמריקאית (American roots music) הוא תת-ז'אנר מוזיקלי של מוזיקה אמריקאית (אנ'), מאמצע המאה ה-19 ועד תחילת המאה ה-20. יצירות מוזיקה זו משלבות גם מסורות משותפות ומגוונות המרכיבות את האתוס המוזיקלי של ארצות הברית עם דגש מיוחד על מוזיקה שהתפתחה היסטורית בדרום ארצות הברית.
אגודת המוזיקה האמריקאית (אנ')‏ (AMA) תיארה את המוזיקה ב-2020 כ-"החוטים העשירים של קאנטרי, פולק, בלוז, מוזיקת נשמה, בלוגראס, ג'אנגל ורוק באריזה [האמריקאית] שלנו". עם זאת, בהגדרה הקודמת מ-2016, האגודה הכלילה גם רית'ם אנד בלוז עם הערה נוספת כי מוזיקה זו היא "בעצם צליל ייחודי המכוונת לשורשים [האמריקאים] למעט הצורות הטהורות של הז'אנרים שעליהם היא עושיה להיגזר מהן. בכוד שכלים אקוסטיים הם לרוב נוכחיים וחיוניים [למוזיקה מהז'אנר הזה], יש שימוש גם בכלים אלקטרוניים."
כפורמט רדיו

תחנת הרדיו הראשונה שהשתמשה ב-"אמריקנה" כפורמט רדיו הייתה תחנת הרדיו KFAT בגילורי (אנ'), קליפורניה, שפעלה מאמצע 1975 עד לינואר 1983.
מארק האמפרי, תורם למגזין הקאנטרי-פולק האמריקאי Frets, הנחה תוכנית רדיו שבועית בשם "Honky Tonk Amnesia" שהשמיעה "קאנטרי, פולק, הונקי טונק, קייג'ון, דאוג, בלוז ומוזיקה של פעם", שילוב שתחנת מוזיקת הקאנטרי KCSN פרסמה כ"אמריקנה".
הערות שוליים

↑  Widner, Ellis (16 ביולי 2017). "Bramletts gave root to Americana". Arkansas Democrat-Gazette. ארכיון מ-25 בינואר 2021. נבדק ב-17 ביולי 2019. {{cite news}}:  (עזרה)
↑  Americana Music Association: Foundation. Archived from the original on June 8, 2020.
↑  "What Is Americana". Americana Music Association. 21 במרץ 2016. ארכיון מ-3 בדצמבר 2021. נבדק ב-3 בדצמבר 2021. {{cite web}}:  (עזרה)
↑  Klein, Gilbert (בנובמבר 2016). Fat Chance. Main Frame Press. ISBN 978-0-9856790-0-2. {{cite book}}:  (עזרה)
↑  "Honky Tonk Amnesia". Frets. 6: 50. 1984.
מוזיקת מחתרת אסייתית

| --- | --- |
 מקורות סגנוניים:  מוזיקת דאנס, מוזיקת מחתרת, מוזיקה מערבית, מוזיקה אסייתית מסורתית, בריטפופ, מוזיקת ג'אנגל, באנגרה
 מוצא:  דרום אסיה
 כלים:  סיטאר, בנסורי, טאבלה, דולאק, סרגני, מערכת תופים, בס חשמלי, סינתיסייזר
 
מוזיקת מחתרת אסייתית או אסיאן אנדרגראונד (באנגלית: Asian Underground) הוא ז'אנר מוזיקלי וסצנה מוזיקלית המזוהה בעיקר עם מוזיקאים בריטים אסייתים, קנדים ואמריקאים מדרום אסיה (בעיקר הודים, פקיסטנים, בנגלדשים וסרי לנקים) הממזגים אלמנטים של מוזיקת דאנס ומוזיקת מחתרת מערבית עם המוזיקה האסייתית המסורתית של דרום אסיה. עם זאת, לז'אנר זה אין הגדרה קפדנית, מאחר שהצלילים הספציפיים של המוזיקה יכולים להיות מבריטפופ בהשפעת הבוליווד ועד למוזיקת ג'אנגל בהשפעת הבאנגרה.
האזכור הידוע הראשון למוזיקה הזו היה אלבום האוסף Anokha – Soundz of the Asian Underground (אנ') שיצא ב-1997.
ביצירות ממוזיקה זו, יש שימוש במכשירים מסורתיים וחדשים יחסית, כמו סיטאר, בנסורי, טאבלה, דולאק (אנ'), סרגני (אנ'), מערכת תופים אלקטרונית/אקוסטית, בס חשמלי וסינתיסייזר. כמו כן, ביצירות אלו ניתן למצוא שירה ככלי לביטוי רגשי.
ראו גם

מוזיקת עולם
הערות שוליים

↑  "The birth of Asian underground: 'This music was for us and by us, and that was very powerful'". TheGuardian.com. 11 בינואר 2019. ארכיון מ-2020-10-28. נבדק ב-2020-09-29. {{cite web}}:  (עזרה)
↑  Patil, Adwait (6 באפריל 2017). "A Look Back as the Asian Underground Turns 20". NPR. ארכיון מ-2020-09-30. נבדק ב-2020-09-29. {{cite news}}:  (עזרה)
↑   (PDF) https://ecommons.cornell.edu/bitstream/handle/1813/5163/14.%20AESTHETIC%20FUSIONS%20Chapter%204.doc%3F.pdf?sequence=14&isAllowed=y. נבדק ב-2020-09-30. {{cite web}}: חסר או ריק |title= (עזרה)
איינשטייניום הקספלואוריד

| --- | --- |
 כתיב כימי:  F₆Es 
 מסה מולרית:  366 גרם/מול
 מספר CAS:  67620-36-4
 
איינשטייניום הקספלואוריד (קרויה גם "איינשטייניום(VI) פלואוריד") היא תרכובת כימית אי-אורגנית בינארית של איינשטייניום ופלואור, בעלת הנוסחה הכימית  {\ce {EsF6}}. זוהי תרכובת היפותטית — קיומה נחזה באופן תאורטי, אך טרם הצליחו לבודד אותה.
תכונות פיזיקליות

סביר להניח שהתרכובת לא יציבה.
הערות שוליים

↑  Macintyre, Jane E. (23 ביולי 1992). Dictionary of Inorganic Compounds (באנגלית). CRC Press. p. 3121. ISBN 978-0-412-30120-9. נבדק ב-28 ביוני 2023. {{cite book}}:  (עזרה)
↑  Liebman, Joel F. (בינואר 1978). "Conceptual problems in noble gas and fluorine chemistry, VII1: On the possible existence of einsteinium and proactinium hexafluoride". Inorganic and Nuclear Chemistry Letters. 14 (6–7): 245–247. doi:10.1016/0020-1650(78)80069-5. {{cite journal}}:  (עזרה)
↑  Nishikida, Koichi; Williams, Ffrancon; Mamantov, Gleb; Smyrl, Norman (ביוני 1975). "Chlorine hexafluoride radical. Preparation, electron spin resonance spectrum, and structure". Journal of the American Chemical Society (באנגלית). 97 (12): 3526–3527. doi:10.1021/ja00845a046. ISSN 0002-7863. נבדק ב-26 בינואר 2024. {{cite journal}}:  (עזרה)
↑  Malta, John G.; Selig, Henry; Siegel, Stanley (בינואר 1966). "Complex Compounds of Uranium Hexafluoride with Sodium Fluoride and Potassium Fluoride". Inorganic Chemistry (באנגלית). 5 (1): 130–132. doi:10.1021/ic50035a031. ISSN 0020-1669. נבדק ב-26 בינואר 2024. {{cite journal}}:  (עזרה)
↑  Morss, L. R.; Edelstein, Norman M.; Fuger, Jean (21 באוקטובר 2010). The Chemistry of the Actinide and Transactinide Elements (Set Vol.1-6): Volumes 1-6 (באנגלית). Springer Science & Business Media. p. 1611. ISBN 978-94-007-0211-0. נבדק ב-26 בינואר 2024. {{cite book}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איינשטייניום הקספלואוריד".
ערך זה הוא קצרמרבנושא כימיה. אתם מוזמנים לתרום לוויקיפדיה ו.
אלאונורה ד'ארבוראה

| --- | --- |

 לידה:  1347 מולינס דה ריי, ספרד 
 פטירה:  1404 (בגיל 57 בערך) Judicate of Arborea 
 מדינה:  ארבוריאה (סרדיניה)
 דת:  נוצרית
 בן זוג:  ברנקליאונה דוריה
 
 חתימה:   
 
אלאונורה ד'ארבוראה (באיטלקית: Eleonora d'Arborea; 1404-1347) הייתה שליטה בתואר שופטת (מלכה) במחצית המאה ה-14 במחוז ארבוראה (Arborea) שבאי סרדיניה.
לאחר מותו של אביה השופט מריאנו ה-IV, אחיה הוגו ה-III עלה לשלטון. לאחר הירצחו תפשה אלאונורה את מקומו.
אלאונורה נכנסה להיסטוריה כשליטה נאורה וחכמה ומגינה עזה על הריבונות והגבולות של ארבוראה נגד המעצמה האראגונית. עיקר פרסומה של אלאונורה היה בארגון מחדש של מערכת המשפט באמצעות קובץ חוקים הקרוי קרטה דה לוגו. בקובץ זה היו חוקים מהפכניים ביחס להשוואת זכויות ירושה של בנים ובנות, חוקים במקרה של אונס, אחריות גופים נותני שירותים וכן חוקים להגנת הטבע.
קרלו קנטאו (מאה ה-19) פילוסוף, פוליטיקאי וסופר איטלקי כתב עליה:”הדמות הנשית המפוארת ביותר שהייתה להיסטוריה האיטלקית אי פעם, כולל אלה של רומא העתיקה.”
רקע היסטורי

בשנת 710 הערבים, שכבשו את צפון-אפריקה, ספרד וחלק מצרפת, התקיפו את חופי סרדיניה. התושבים בסרדיניה נאלצו לנטוש את עיירות החוף ואת הערים. כתוצאה מתקיפות אלה, השליט הביזנטי חילק את כוחותיו הצבאים והאזרחיים ל-4 אזורים: קליארי, טורס, ארבוריאה וגאלורה. אזורים אלה הפכו בשנת 900 לעצמאיות ודמוקרטיות, כשהחלטות בענייני ציבור התקבלו על-ידי נציגי הציבור באספות-עם. לכל אחת מממלכות אלו היו גבולות גאוגרפיים ומסחריים, פרלמנט, שפה וסמלים. בראש כל ממלכה התמנה שופט (ג'ודיקה) עצמאי. הכינוי "שופט" היה מעין תואר מלוכה העובר בירושה בקרב אנשי האצולה, כולל לנשים.
בשנת 1353 עלה לשלטון במלכות ארבוראה, הנמצאת במערב סרדיניה, מריאנוס ה-IV המכונה "הגדול". בתקופתו ארבוראה התחזקה מאוד ונעשו רפורמות בצבא ובחוקים. הוא הוביל את המרד נגד הפולשים מאראגון. עם מותו בשנת 1376, בנו הוגו ה-III עלה לשלטון. בשנת 1383 הוא נרצח במרד של הרפובליקנים ואחותו אלאונורה תפשה את השלטון.
עלייתה של אלאונורה לשלטון

עוד לפני עלייתה לשלטון, נישאה אלאונורה לברנקליאונה דוריה שהיה בעל נכסים בסרדיניה. היא ילדה שני בנים פרדריק ומריאנוס. לאחר הירצחו של אחיה הוגו ה-III בשנת 1383 היה ויכוח בין אחיותיו של הוגו מי מהבנים שלהן ישלוט. לאונורה סללה את הדרך להכריז על עצמה כעל שופטת בארבוראה: היא ויתרה על חובות כספיים והפחיתה מיסים. היא נתמכה במעשייה בצוואתו של סבה הוגו ה-II, שנשים יכולות לעלות על כס המלוכה אם אין יורשים גברים.
תרומתה החוקתית - "קרטה דה לוגו"

בשנת 1392 עדכנה אלרונורה את ה"קרטה דה לוגו" (Carta de Logu) שאביה פרסם ותוקן על-ידי אחיה. טקסט משפטי זה נכתב בשפה הסרדינית והגדיר את כללי המשפט האזרחי והפלילי עבור ממלכת ארבוראה. קובץ חוקים מתקדם ומודרני זה נשאר בתוקף עד 1827.
ה"קרטה דה לוגו" עסק בכל היבטי החיים של הנתינים. נאסר להמיר גרימת מוות או נזקי גוף בתשלום כספי ובכך נעשה שוויון בין עשירים ועניים. היה בו שוויון זכויות לכל והגנה על נשים, ילדים וזרים.
תרומתה החוקתית - "קרטה דה לוגו" > חוקים נבחרים

השוואת זכות הירושה של בנים ובנות.
כאשר מבוצע אונס של אישה לא נשואה, היא תינשא למי שאנס אותה רק אם הגבר מוצא חן בעיניה.
האנס יחויב לשלם קנס למדינה בסך 200 לירות או שכף רגלו תיכרת.
אם האישה הסכימה להינשא לאנס הוא צריך לשלם נדוניה למשפחתה.
אם האישה אינה רוצה להינשא למי שאנס אותה, על האנס לכלכל אותה בעתיד ולשמור על מעמדה החברתי.
כאשר מבוצע אונס של אישה נשואה או מאורסת, האנס יחויב לשלם למדינה 500 לירות או שכף רגלו תיכרת.
חוקים הקובעים את אחריות נותני השירותים אם נגרם נזק כלשהו.
עונש מוות על רצח, שוד, הרעלה ושריפת בתים.
עונשים גופניים (כריתת אוזן, רגל, יד, לשון) על גניבת סוסים או שוורים.
חוקים בנושא שמירת הטבע המגנים על הציפורים.
קנסות למציתי שרפות ביער.
ילדים של בוגדים לא ימכרו לעבדות.
פעילות מדינית

אלאונורה נלחמה בממלכת אראגון, ששלטה בחלקים מסרדיניה, כלאה אותם במעוזיהם שהיו פזורים לאורך החוף. היא ניצחה את אראגון, גרשה אותם והשאירה להם רק כמה מאחזים על חוף הים. במלחמתה נגד אראגון כרתה ברית עם גנואה. כמעט ואיחדה את סרדיניה אך לבסוף האימפריה שלה, 5 שנים לאחר מותה, נכנעה בגלל מגפה שהחזירה את סרדיניה לידי אראגון.
תקופת שלטונה של אלאונורה נחשבת לתקופת שיא בשאיפה לחרות בתולדות סרדיניה.
הנצחה בסרדיניה

הוקמה אנדרטה לזכרה של אלאונורה בעיר אוריסיטאנו.
ציור משנת 1881 - של הצייר אנטוניו קבוני.(Antonio Caboni)
ציור של אלאונורה בראש צבאה - של הצייר ג'יוזפה ראווה (Guiseppe Rava)
ציפור בז הנפוצה באגן הים התיכון קיבלה את השם "בז אלאונורה", בשל חיבתה הרבה של אלאונורה לבזים.
ראו גם

מלך איטליה